# Clevelandská dohoda

### Z Wikipédie

Clevelandská dohoda bol prvý dokument o spoločnom postupe Čechov a Slovákov v boji za národné oslobodenie. Bola podpísaná v októbri roku 1915, teda v čase, keď v Európe prebiehala prvá svetová vojna a zároveň v Uhorsku prebiehal boj o samostatnosť Slovákov, Čechov a iných národov. V októbri 1918 ju nahradila Pittsburská dohoda.

U amerických krajanov postupne začala prevládať mienka, že najoptimálnejšie pre Slovákov bude štátne spojenie s Čechmi. Kým stúpenci unitaristického čechoslovakizmu presadzovali československú jednotu a vybudovanie tzv. Veľkej Čechie, zástupcovia Slovákov v Amerike boli ochotní akceptovať len taký česko-slovenský štát, ktorý bude založený na federatívnom systéme so slovenskou autonómiou.

Po niekoľkomesačnom vyjednávaní bola 22. októbra 1915 v Clevelande podpísaná dohoda medzi Slovenskou ligou a Českým národným združením. Táto dohoda hovorila o spolupráci medzi Čechmi a Slovákmi pri plnení päťbodového programu:

Clevelandská dohoda

1. Samostatnosť českých zemí a Slovenska
2. Spojenie Českého a Slovenského národa vo federatívnom zväzku štátov s úplnou národnou autonómiou Slovenska, s vlastným snemom, s vlastnou štátnou správou, úplnou kultúrnou slobodou, teda i s úplným používaním jazyka slovenského, vlastnou správou finančnou a politickou, so štátnym jazykom slovenským.
3. Volebné právo: všeobecné, tajné a priame.
4. Formy vlády: personálna únia s demokratickým zriadením štátu, podobne ako v Anglicku.
5. Tieto body tvoria základ obapolnej dohody a môžu byť doplnené, poťažne rozšírené len na základe dorozumenia sa oboch stránok.

České národné združenie podržuje si právo prípadnej zmeny a to samé právo má aj Slovenská liga.

Cleveland, Ohio, dňa 25. októbra 1915

V ďalších ustanoveniach dohody sa obe strany, okrem iného, zaväzujú vytvoriť fond, spoločný výbor na rokovanie s Juhoslovanmi.

Česko-Slovensko – základné dohody, zmluvy a listiny – od vzniku k zániku (1915–1992)

vznik a založenie ČSR (1915–1920) |  | 1915 Clevelandská dohoda • 1918 Pittsburská dohoda • 1918 Washingtonská deklarácia • 1918 Filadelfská dohoda • 1918 Martinská deklarácia • 1918 Dočasná ústava • 1919 Užhorodské memorandum • 1919 St.-Germainská mierová zmluva • 1920 Ústavná listina Československej republiky • 1920 Trianonská mierová zmluva
rozpad ČSR, odstúpenie Sudiet, Protektorát Slovenský štát • Prvá SR, Podkarpatská Rus (1938–1939) |  | 1938 Karlovarský program SdP • 1938 Mníchovská dohoda • 1939 Výnos o zriadení Protektorátu Čechy a Morava 1938 Žilinská dohoda • 1938 Prvá viedenská arbitráž • 1938 Zákon o autonómii Slovenskej krajiny • 1939 Zmluva o ochrannom vzťahu medzi Nemeckou ríšou a Slovenským štátom • 1939 Ústava Slovenskej republiky
obnova ČSR (1943–1948) vyhlásenie ČSSR, vznik ČSFR (1960, 1968) |  | 1943 Vianočná dohoda • 1945 Benešovy dekrety / Dekréty prezidenta republiky • 1945 Košický vládny program • 1948 Ústava Československej republiky 1960 Ústava Československej socialistickej republiky • 1968 Ústavný zákon o česko-slovenskej federácii
zánik ČSFR, vznik ČR a SR (1992) |  | 1992 Deklarácia SNR o zvrchovanosti Slovenskej republiky • 1992 Ústavný zákon o zániku Českej a Slovenskej Federatívnej Republiky • 1992 Ústava Českej republiky • 1992 Ústava Slovenskej republiky

Zdroj: "http://sk.wikipedia.org../../../c/l/e/Clevelandsk%C3%A1_dohoda.html"

Kategórie: Dejiny Česko-Slovenska | Právo

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Česky